CELEX: 32015R0058
Language: sl
Date: 2015-01-15 00:00:00
Title: Izvedbena uredba Komisije (EU) 2015/58 z dne 15. januarja 2015 o spremembi Izvedbene uredbe (EU) št. 540/2011 glede datuma poteka veljavnosti registracije aktivne snovi tepraloksidim  Besedilo velja za EGP

16.1.2015   
            
            
               SL
            
            
               Uradni list Evropske unije
            
            
               L 10/25
            
         IZVEDBENA UREDBA KOMISIJE (EU) 2015/58
   z dne 15. januarja 2015
   o spremembi Izvedbene uredbe (EU) št. 540/2011 glede datuma poteka veljavnosti registracije aktivne snovi tepraloksidim
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti prvega odstavka člena 17 Uredbe,
   ob upoštevanju naslednjega:
   
               (1)
            
            
               Z Uredbo Komisije (EU) št. 1197/2012 (2) je bil do 31. julija 2017 odložen iztek obdobja odobritve za aktivno snov tepraloksidim, kot je določeno v Izvedbeni uredbi Komisije (EU) št. 540/2011 (3).
            
         
               (2)
            
            
               Edini vlagatelj vloge za podaljšanje odobritve aktivne snovi tepraloksidim je Komisijo in državo članico poročevalko obvestil, da ne želi več nadaljevati postopka za podaljšanje odobritve.
            
         
               (3)
            
            
               Zato je primerno, da se datum poteka veljavnosti uskladi s prvotnim datumom poteka veljavnosti, določenim pred sprejetjem Uredbe (EU) št. 1197/2012.
            
         
               (4)
            
            
               Izvedbeno uredbo (EU) št. 540/2011 bi bilo zato treba ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) št. 540/2011
   V delu A Priloge k Izvedbeni Uredbi (EU) št. 540/2011 se v šestem stolpcu vnosa 100 za tepraloksidim datum veljavnosti registracije „31. julij 2017“ nadomesti z „31. maj 2015“.
   Člen 2
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. januarja 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 309, 24.11.2009, str. 1.
   
      (2)  Izvedbena uredba Komisije (EU) št. 1197/2012 z dne 13. decembra 2012 o spremembi Izvedbene uredbe (EU) št. 540/2011 glede podaljšanja obdobij odobritve aktivnih snovi acetamiprid, alfa-cipermetrin, Ampelomyces quisqualis sev: AQ 10, benalaksil, bifenazat, bromoksinil, klorprofam, desmedifam, etoksazol, Gliocladium catenulatum sev: J1446, imazosulfuron, laminarin, mepanipirim, metoksifenozid, milbemektin, fenmedifam, Pseudomonas chlororaphis sev: MA 342, kvinoksifen, S-metolaklor, tepraloksidim, tiakloprid, tiram in ziram (UL L 342, 14.12.2012, str. 27).
   
      (3)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).